དེའི་ཕྱི་ཉིན་ཏག་ཏག་ལ་བུ་མོ་ཧེ་སྒྲིན་གྱིས་རང་གི་རྒྱབ་ཁུག་ནང་ལ་བསྡུ་གསོགས་བྱས་ཏེ་རང་ཉིད་བརྩེ་ཞིང་དུང་བའི་རི་ཚོགས་ཀྱི་ཡུལ་དུ་ལོག་པའི་གྲ་སྒྲིག་ཆ་ཚང་བྱས།ཁེ་ལི་ར་དང་ཧེ་སྒྲིན་གཉིས་བྲལ་ཁར་ཕན་ཚུན་གཅིག་གིས་གཅིག་ལ་འཐམ་ནས་མིག་ཆུ་ཤམ་ཤམ་དུ་བཞུར་བཞིན་པའི་སྐབས་དེར།གློ་བུར་དུ་བུ་མོ་ཧེ་སྒྲིན་གྱིས་འཛུམ་མདངས་གང་ཡོད་ཕྱུང་སྟེ།ཁེ་ལི་ར་ཁྱེད་ཀྱང་མགྱོག་པོར་ང་ཚོ་ཡོད་སར་ལྟ་སྐོར་དུ་ཡོང་ནས་གནས་དེའི་མཛེས་སྡུག་གི་བཀོད་པ་ཡོངས་རྫོགས་དངོས་སུ་མཐོང་འོང་།ཁྱོད་གནས་དེར་བདེ་ཞིང་སྐྱིད་པ་དང་།རི་བོའི་ཚོགས་ཀྱིས་ཁྱེད་ལ་སྟོབས་ཤུགས་ཀྱང་སྩོལ་ངེས་ཡིན་ཅེས་རེ་སྤོབས་འདྲེས་མས་བཤད།